Galintėnai

Galintėnai – kaimas Alytaus rajono savivaldybėje, 4 km į pietryčius nuo Nemunaičio. Į rytus nuo kaimo telkšo Gailinto ir Gailintėnų ežerai, vakarų pusėje auga Noškūnų miškai. Stūkso Galintėnų kalnas (168 m). Praeina Makniūnų–Nemunaičio kelias.

Kaime rastas Galintėnų kapinynas.


 Etimologija 
Pirminė vietovardžio forma turėjusi būti *Gailintėnai ir suteikta pagal šalia telkšantį Gailinto ežerą. Ežero pavadinimas jotvingiškos kilmės (gaylis = „baltas“).

 Istorija 
Baudžiavos metais buvo karališkasis kaimas. 1863 m. sukilimo metu kaimo šiaurėje sukilėliai susidūrė su caro kariuomene. Žuvę sukilėliai palaidoti prie raisto, kuriam prigijo Kapynbalės pavadinimas. XIX a. pab. minimas kaip kaimas Trakų apskrityje, Aleksandravos (Alovės) valsčiuje, priklausė Nemunaičio dvarui.

Nuo 1918 m. veikė Galintėnų pradinė mokykla.

 Gyventojai 

 Žymūs žmonės 
 Galintėnuose gimė literatūros tyrinėtojas, kritikas, žurnalistas, redaktorius, rašytojas Julius Būtėnas (1908–1999).

 Šaltiniai 

Kategorija:Alytaus rajono savivaldybės gyvenvietės